cyanic-selkie/wikianc huggingface dataset:
Fylkesveg 55
Vegen vidare
Vegen forlet Gaupnefjorden i retning sørvest og passerer Hafslo og Sogndal, vidare langs nordsida av Sogndalsfjorden og Sognefjorden forbi Hermansverk og Leikanger til Hella og med ferje over Fjærlandsfjorden. Han følgjer nordsida av Sognefjorden vidare vestover frå Dragsvik og Balestrand til Lånefjorden, frå der går han i tunnel til Høyanger og vidare langs Sognefjorden igjen til Vadheim der han møter E39.
Mellom Stedje og Dragsvik som riksveg 55
1043
1043 (romartal MXLIII) var eit normalår som byrja på ein laurdag etter den julianske kalenderen.
Jaltsjiksjøen
Jaltsjik (russisk Яльчик) er den største innsjøen i Mari El, og ligg i Marij Tsjodra nasjonalpark. Jaltsjik er viktig for turismen i regionen og fleire turistsenter ligg her. Han er lokalt kjend for det reine og varme vatnet.
Hydrologi
Jaltsjik er eigentleg to innsjøar, Store og Vesle Jaltsjik, som er knytt saman av ein kanal som stundom vert tørr om sommaren. Vesle Jaltsjik ligg noko høgare enn Store Jaltsjik, men ein kan berre sjå straum i kanalen mellom dei under vårflaumen. Innsjøane har vokse gradvis på grunn av karstprosessar i området. Ei segn fortel at det låg ei eng der innsjøane i dag ligg, men at ho kollapsa slik at innsjøane vart danna. Den siste store kollapsen skjedde i 1914 og dette skapte ein tsunami-liknande flodbølgje. I botn er det to karstgrotter som er 1600 meter og 1200 meter lange.
Store Jaltsjik har ei kompleks form med mange viker, medan Vesle Jaltsjik har ei langstrekt form.
Vesle Jaltsjik har to små bekkar som renn ut i seg, medan Store Jaltsjik ikkje har nokon.
Krasnojesjøen
Krasnojesjøen (russisk озеро Красное, før 1948 Punnusjärvi, finsk Punnusjärvi) er ein 6,9 km lang og 2,8 km brei innsjø i midt på Det karelske neset i Priozerskij distrikt i Leningrad oblast, nær Korobitsyno. Han er ein del ag nedslagsfeltet til Vuoksi. Han har eit areal på om lag 9 km².
Dmitrij Mendelejev
Dmitrij Ivanovitsj Mendelejev var ein russisk kjemikar som er mest kjend for å ha vore ein av to som laga det første utkastet til periodesystemet (1869). I motsetnad til andre medverkande personar til periodesystemet klarte Mendelejev å føresjå eigenskapane til grunnstoff som enno ikkje hadde vorte oppdaga. I fleire tilfelle sette han òg spørsmålsteikn ved om dei aksepterte atomvektene var riktige på bakgrunn av at dei ikkje samsvarte med dei lovene ein kjende til.
Heidenskap
Heidenskap eller paganisme er nemningar for religionsformer som ligg utanfor ei viss religiøs ramme, til dømes jødedom, kristendom eller ei særskild oppfatting av desse religionane. Omgrep som «heidenskap» kan brukast generelt om naturreligionar eller om ulike gudlause innstillingar, ofte i negativ tyding. «Paganisme» er meint som eit meir positivt omgrep og blir gjerne nytta om moderne utøving etter «heidensk» tradisjon.
Anna Haava
Anna Haava var ein estisk lyrikar og omsetjar. Ho var den mest avhaldne lyrikaren i si tid.
Liv
Anna Haava vart fødd som Anna Rosalie Haavakivi i ein estisk bondefamilie. Familien la stor vekt på utdanning av dottera. Anna Haava byrja utdanninga si på godset Pataste mõis, og deretter på ein tyskspråkleg privatskule i Saare-Vanamõisa. Frå 1878 gjekk ho på Hoffmann privatskule i Tartu. Frå 1880 til 1884 gjekk ho på den høgare jenteskulen i Tartu og fekk utdanning som guvernante.
I åra frå 1892 til 1894 heldt ho fram på ulike sjukeheimar i Tyskland, og seinare arbeidde ho på eit diakonissehus i Fürstenwalde ved Berlin. Deretter var ho frå 1894 til 1899 guvernante og sjukepleiar i Russland, mellom anna i St. Petersburg og Novgorod. Einsemda i utlandet og mora sin død i 1898 og systera sin nokre år tidlegare sette djupe spor i henne.
Monofyletisk gruppe
Ei monofyletisk (av gresk, monos = ein og fylos = rase) eller holofyletisk (av gresk, holos = heil og fylos = rase) gruppe er ei biologisk gruppe som består av alle etterkommarane til ein felles stamfar. Dette står i motsetnad til parafyletiske grupper og polyfyletiske grupper.
Anna Haava
Liv
Ved hundreårsskiftet flytta Anna Haava inn som hushaldar på garden til broren i Haavakivi i Livland. Seinare var ho redaktør i avisa Postimees og frå 1906 arbeidde ho som frilansforfattar og -omsetjar. I 1909 flytta ho til Tartu, der ho stort sett budde heilt fram til ho døydde. Ho står som ein av dei største lyrikarane i den estiske litteraturen og er gravlagd på kyrkjegarden Raadi-Friedhof i Tartu.
Verk
Anna Haava debuterte som lyrikar i 1886. Mellom 1888 og 1897 vart lyrikken hennar utgjeven i tre bind under tittelen Luuletused ('Dikt'). Deretter følgde dei to diktsamlingane Lained (1906) og Ristlainetes (1910). Med diktsamlinga Põhjamaa lapsed (1913) gav ho fyrst og fremst ut kjærleiksdikt med ein autensitet og intensitet som til då var ukjend. I 1920 kom Meie päevist, der Haava har ein samfunnskritisk tone. I 1924 følgde diktantologien Anna Haava luuletuskogu. Så kom Siiski on elu ilus (1930), Laulan oma eesti laulu (1935) og Järelpõiming (1936). Dikta hennar har også vorte tonesette av estiske komponistar.
Ceallasaigh Mòr
Ceallasaigh Mòr (eller Keallasay More, av norrønt Keldasey Mikla) er ei lågtliggande øy i Loch Maddy utanfor North Uist i Ytre Hebridane i Skottland. Øya har fått namnet sitt etter tre vatn som var brukt som vasskjelder.
Anna Haava
Verk
Anna Haava gav òg ut prosa. I 1911 samla ho aforismar under overskrifta Peotäis tõtt (1900, 'Ei handfull sanningar'). Väikesed pildid Eestist (1911) går føre seg i barndomsmiljøet hennar. Fyrst i 2006 vart sjølvbiografien Mälestusi Laanekivi Manni lapsepõlvest utgjeven, posthumt.
Anna Haava omsette òg mange klassikarar til estisk, mellom andre av William Shakespeare, Franz Grillparzer, Hugo von Hofmannsthal, Johann Wolfgang von Goethe, Friedrich Schiller, Hans Christian Andersen. I tillegg omsette ho russisk litteratur så vel som delar av den greske mytologien.
Cooksundet
Cooksundet (på engelsk Cook Strait) ligg mellom Nordøya og Sørøya på New Zealand. Det er vel 20 kilometer breitt på det smalaste. På nordsida ligg byen Wellington, på sørsida havbuktene Marlborough Sounds og Cloudy Bay.
To store havbukter, Golden Bay og Tasman Bay, ligg på vestkysten til Sørøya, like sør for sundet, og vestkysten på Nordøya går over i den store kurva til buktene Kapiti Coast og South Taranaki Bight. Austover trekkjer Sørøya seg attende, kystlinja snur mot sør-vest etter at ho har nådd neset Cape Campbell. Den korte kyststrekninga på Nordøya strekkjer seg langs Palliser Bay og sluttar ved Cape Palliser. Forstadane til Wellington, Owhiro Bay, Island Bay, Houghton Bay, Lyall Bay, Rongotai, Moa Point og Breaker Bay vender mot sundet.
Just Bing
Just Johan Bing var ein norsk litteraturhistorikar og stifts-/statsarkivar. I tillegg til si store interesse for litteratur interesserte han seg sterkt for lokalhistorie, arkeologi og helleristingar. Han tok initiativet til Vestlandske Historielags Fællesforening i 1918, og var mellom skiparane av Landslaget for bygde- og byhistorie i 1920.
Kollektivtransport
Kollektivtransport (også kalla kollektivtrafikk, offentleg transport eller offentleg kommunikasjon) er eit fellesnamn på transportsystem der dei reisande ikkje nyttar eigne transportmiddel, men transportmiddel som står til disposisjon for allmenta. Ein litt snevrare definisjon er at dei skal gå i fast rute for transport av fleire personar.
Døme på kollektivtransportmiddel er:
Desse finst i fleire variantar og storleikar, til både lokalreiser og fjernreiser. I daglegtalen omfattar kollektivtransport først og fremst buss og bane i lokal rutetrafikk. Mykje av kollektivtransporten er delfinansiert av offentlege tilskot i tillegg til billettinntektene. Tilbodet av kollektivtransport (kollektivtilbodet) blir normalt regulert av styresmaktene, og tradisjonelt har også mange av trafikkselskapa vert statlege, fylkeskommunale eller kommunale føretak.
Just Bing
Just Bing var fødd i Eidsberg. Han vart student i 1883, og tok filologisk-historisk embetseksamen med lærareksamen 1889–1890. Han vitja fleire tyske universitet, og fekk doktorgraden i 1894 med si tyske avhandling «Novalis (Friedrich v. Hardenberg): eine biographische Charakteristik». Under sine utanlandsreiser (Tyskland, Austerrike, Danmark, Frankrike og Italia) gjorde han litterære og kunsthistoriske studiar. 1895–1901 var han universitetsstipendiat. Han vart utnemnd til stiftsarkivar i Bergen 21. september 1903, ei stilling han hadde i over 30 år.
Han vart gift i 1900 med Marie Grieg (1872-[941). Bing døydde i Follebu i Gausdal.
Cooksundet
I godvêr ser ein klårt over Cooksundet. På det smalaste er det berre 23 kilometer som skil Cape Terawhiti på Nordøya frå Perano Head på øya Arapawa Island i Marlborough Sounds. Rart å tenkja seg, men dette punktet på kysten til Sørøya ligg lenger mot nord enn det sørlegaste punktet på Nordøya.
Det går regelmessige ferjeruter mellom Picton på Sørøya og Wellington. På grunn av vind er det ofte røff sjø i sundet, særleg i sunnavind. New Zealand ligg på tvers av «dei stormfulle førti» (40. breiddegrad), noko som bøyer av vestavind i nordleg retning i sundet.
Sundet har ei gjennomsnittsdjupn på 128 meter.
Namngjeving
Sundet har fått nanmnet sitt etter James Cook, den første europearen som segla gjennom det i januar - februar 1770. På maori er namnet Raukawa eller Raukawa Moana. Raukawa kan tyda 'bitre blad'.
Historie
Då den nederlandske oppdagaren Abel Tasman første gongen såg New Zealand i 1642, mistolka han Cooksundet som ei havbukt som var stengd mot aust. Han kalla henne Zeehaens Bukt, etter Zeehaen, eit av dei to skipa han hadde med på ekspedisjonen. I 1769 fann James Cook ut at sundet var ein seglbar farveg.
Cooksundet drog til seg europeiske nybyggjarar tidleg i det 19. hundreåret. Fordi det er brukt som trekkrute for kvalar, oppretta kvalfangarar basar i Marlborough Sounds og i Kapiti-området. Frå 1840 kom meir permanente busetnader til, først i Wellington, deretter i Nelson og ved Wanganui (Petre). På denne tida såg busetjarane på Cooksundet som eit større område enn dagens ferjeorienterte newzealandarar; for desse første strekte området seg frå Taranaki til Cape Campbell, så alle desse tidlege byane var samla omkring «Cook Strait» som det sentrale området og den sentrale sjøfartsvegen i den nye kolonien. På grunn av den auka skipstrafikken i sundet som dette førte med seg, skjedde det ei rekkje forlis.
Symjing over sundet
Maoriske overleveringar fortel om minst ein symjar som sumde over sundet i 1831. Etter at Barrie Devenport kryssa sundet 20. november 1962, har mange sumt over.
Kyrkjestad
Ein kyrkjestad er ein stad der det ligg eller har lege ei kyrkje. Kyrkjestadane vart gjerne valde slik at det var enklast mogleg for folk å kome seg til kyrkje. Dei vart difor gjerne plassert i midten av soknet, og slik at tilkomsten var enklast råd. Langs kysten var landingstilhøva for båtar ein viktig faktor i valet av plassering.
Desse faktorane medførte at kyrkjestadane til dels vart plasserte på stadar der det ikkje var særleg mange fastbuande. Eit eksempel er Bakka i Sogn.
I mange tilfelle har folketal, ressursar og samferdsletilhøve medført at kyrkjestadane også vore stad for andre funksjonar, som kaupang eller sete for sorenskrivarembete. Eksempel på det første kan vere Veøya, og på det andre Solvorn
I somme tilfelle har det vore usemje om plassering av kyrkja, som med Husøy kyrkje.
Ein del kyrkjestadar har hatt kyrkje sidan kristendommen vart innført i Noreg på 1000-talet. Den eldste er Mosterhamn med mellom anna Moster gamle kyrkje.
I ein del tilfelle ligg kyrkjestadane der det før var gudehov. Det skal vere tilfelle i Mosterhamn, der Olav Tryggvason skal ha brent gudehovet og sett opp kyrkje i staden.
Néa Selévkia
Néa Selévkia (gresk Νέα Σελεύκεια) er ein landsby i periferieininga Thesprotía i Ípiros i Hellas. Néa Selévkia høyrer til kommunaleininga Igoumenítsa i kommunen Igoumenítsa.
Yoshiya Takemura
Yoshiya Takemura er ein tidlegare japansk fotballspelar.
Han spela for klubbane Bellmare Hiratsuka, Mito HollyHock, Oita Trinita, Omiya Ardija, Sagan Tosu og V-Varen Nagasaki.
Mikulov
Mikulov (tysk Nikolsburg) er ein by i Tsjekkia, som ligg midt i regionen Sør-Mähren. Han ligg like nær grensa til Austerrike og har om lag 7600 innbyggjarar.
Geografi
Mikulov ligg i utkanten av eit åslendt landskap og ved ein stor innsjø. Byen ligg om lag 200 til 250 meter over havet. Eit biosfærereservat definert av UNESCO startar ved Mikulov og det same gjer det moraviske karstlandskapet.
Historie
Mikulov var åstad for Nikoklsburg-traktaten den 31. desember 1621 under trettiårskrigen. Etter den austerriksk-prøyssiske krigen starta grev Alajos Károlyi å utarbeide ein fredsavtale i Mikulov som førte til Prahatraktaten i 1866.
I 1938 hadde byen nesten 8000 (hovudsakleg tysktalande) innbyggjarar, men berre om lag 5200 i 1948. Dei etniske tyskarane vart kasta ut i perioden 1945-46. I 1938 var det òg 472 hovudsakleg tysktalande jødar. 372 av desse overlevde ikkje holocaust
1045
1045 (romartal MXLV) var eit normalår som byrja på ein tysdag]] etter den julianske kalenderen.
Jens Erichstrup
Jens Erichstrup var ein norsk embetsmann, eidsvollsmann og stortingsmann.
Erichstrup var frå Skien, der faren hans dreiv som glasmeister. Han tok norsk juridisk eksamen i 1798. Frå 1801 til 1810 arbeidde han i rentekammeret, dei to fyrste åra som kopist, sidan som fullmektig. I 1810 vart han fut i Lister, frå 1818 tilsvarande stilling i Larvik. Amtmann i Stavanger amt i 1826.
I 1811 vart han enkjemann etter å ha vore gift ei kort tid.
Erichstrup var utsending frå Lister amt til riksforsamlinga på Eidsvoll i 1814. Der høyrde han til unionspartiet. I 1818 vart han vald inn på Stortinget som representant for same valkrinsen. Han var då medlem av 19 komitear, formann i tre. Mellom anna var han medlem av budsjettkomiteen, av komiteen som såg på Ålesund sin handel på Danmark og Sverige, og av komiteen om handelspass på landsbygda. År 1821 var han representant for Larvik grevskap, sameleis på det overordentlege storting 1822. Han var i 1821 formann i tre av dei 17 komiteane han var med i. Både i 1821 og 1822 var han sekretær i Odelstinget og medlem av valkomiteen. Då han i 1824 møtte på Stortinget, var han vald for Larvik amt. Han var då sekretær i Stortinget, i valkomiteen og i budsjettkomiteen.
Golgata
Golgata, eller Hovudskallen, er ein rettarstad utanfor Jerusalem. Her vart Jesus krossfesta i lag med to opprørarar. Namnet er ein gresk form av det arameiske Gûlgaltâ, som tyder «hovudskalle», og namnet kan anten referere til ein naturformasjon som liknar ein hovudskalle eller til ein stad det ligg mange hovudskallar. Golgata skal ligge ein stad utanfor Jerusalem.
På staden som etter kyrkjeleg tradisjon er identifisert som Golgata, er det reist ei kyrkje, «Den heilage gravkyrkja». General Charles Gordon har utpeika ein alternativ stad, «Gordons Golgata». Staden liknar påfallande eit kranium - ein likskap som likevel skal ha oppstått i nyare tid. Her er det ein islamsk gravplass.
Holsnøy
Holsnøy (eller Holsnøyni) er ei øy i Alver kommune i Vestland. Ho har eit areal på 88,8 km². Øya er den største i kommunen og har brusamband til Flatøy og Lindåshalvøya.
Det høgaste punktet på øya er Eldsfjellet på 324 moh. Frekhaug er den største busetnaden på øya, heilt sør på øya. Øya grensar til Herdlefjorden på sørvestsida og til Radfjorden og Mangerfjorden på nordaustsida. I sør ligg Salhusfjorden. Nord for Holsnøy ligg Radøy.
Folketalsutvikling: 1Med Øpso
NM i sykling 1983 i tempo
Noregsmeisterskapen i sykling 1983 i temporitt for menn vart avvikla med individuell tevling i Moss 5. juli og lagtempo i Fredrikstad 7. juli.
50 km temporitt
<br style="clear:both;" />
100 km lagtempo
<br style="clear:both;" />
Noregsmeisterskapen i sykling 1983 i temporitt for kvinner vart avvikla i Moss tysdag 5. juli.
Kvinner
<br style="clear:both;" />
Struga
Struga (makedonsk Струга; albansk Strugë) er ein by og ein kommune i regionen Sørvest i Nord-Makedonia. Kommunen fekk sitt noverande omfang i 2004, då dei tidlegare kommunane Delogozjdi, Labunisjta, Lukovo og Velesjta vart innlemma i kommunen.
Kommunen har eit areal på 483 km2 og hadde 50 980 innbyggjarar ved folketeljinga i 2021. I 2002 hadde kommunen 63 376 innbyggjarar, den tidlegare kommunen Struga hadde 36 892, medan sjølve byen hadde 16 559 innbyggjarar.
Struga ligg ved Ohridsjøen. Elva Svarte Drin renn ut frå Ohridsjøen ved Struga og deler byen i to.
Turisme er ei viktig næring i byen, men Struga er noko rolegare enn den større byen Ohrid som ligg lenger aust på kysten av Ohridsjøen.
Busetnader i kommunen
Dei største busetnadene i kommunen var:
Daichi Matsuyama
Daichi Matsuyama er ein tidlegare japansk fotballspelar.
Dragseid
Dragseid fornminnefelt er ei samling av bautasteinar og gravhaugar og er tusenårsstaden i Åfjord kommune. Funna stammar frå rundt 400 e. Kr. og er den største samlinga i Noreg.
Namnet kjem av at staden var eit gammalt dragseid; ein plass der båtane vart trekt over land, her mellom Skråfjorden og Åfjorden.
Daichi Matsuyama
Han spela for klubbane Bellmare Hiratsuka og Consadole Sapporo.
Polyfyletisk gruppe
Ei polyfyletisk (av gresk: poly = mange og fylos = rase) gruppe er i evolusjonsbiologien ei gruppe som består av fleire ulike grupper med ulikt evolusjonært opphav. Dette kjem som regel av at forskarar har tolka like trekk som teikn på slektskap når desse eigentleg har utvikla seg uavhengig av kvarandre hjå dei ulike gruppene.
1044
1044 (romartal MXLIV) var eit skotår som byrja på ein sundag etter den julianske kalenderen.
Relaskop
Eit relaskop er eit enkelt instrument som vert bruka ved taksering av skog. Relaskopet finn eit tal for grunnflatesummen i eit skogbestand, uttrykt i m² per hektar.
Bruksteori
Eit tradisjonelt relaskop er sett saman av ei lita plate med ei sikteopning som er 1,0 cm brei. Sikteplata er festa til ein stong eller ei lenkje som er 50 cm lang. Når ein held relaskopet slik at den eine enden ligg inntil kinnbeinet under auga, og sikteopninga er 50 cm frå auga, vil sikteopninga vere 2 % av avstanden frå siktet til auga. Ser vi gjennom sikteopninga og til eit tre 10 m unna, viser sikteopninga eit felt som er 20 cm breitt (2 % av 10 m). Eit tre som er 20 cm breitt som står 10 m frå relaskopet, vil akkurat fylle sikteopninga. Diameteren til dette treet vil vere 1/10 000 av diameteren til ein sirkel med radius 10 m, og treet vil følgjeleg ha ei grunnflate som er 1/10 000 av grunnflata til ein sirkel med radius lik avstanden til treet. Alle like store tre som står nærmare, vil ha same grunnflata.
På same måten kan observatøren sikte inn eit tre som står 30 m unna, og sjå at det dekker sikteopninga om det er 60 cm breitt. Også dette treet vil ha ein diameter som er 1/10 000 av diameteren til sirkelen med radius 30 m, og følgjeleg ei grunnflate som er 1/10 000 av grunnflata til den store sirkelen. Andre tre med same diameter som står nærare, vil ha same grunnflata. Tilsvarande resonnement kan ein gjere for alle tre med alle andre diametrar – alle tre som akkurat fyller relaskopet, har ei grunnflate som er 1/10 000 av grunnflata til sirkelen dei står i ytterkant av.
Grunnflatesummen i eit skogbestand er summen av grunnflatene på stammane, målt i brysthøgde. Grunnflatesummen vert gjerne uttrykt i m2 per hektar. Sidan eit hektar er 10 000 m², vil kvart tre som fyller relaskopet representere ei grunnflate på 1 m²/ha, som er 1/10 000 av 10 000.
Praktisk bruk
Vanlege relaskop er laga av ei metallplate festa til ein stong eller ei lenkje.
Observatøren held relaskopet slik at den eine enden ligg inntil kinnbeinet under auga og sikteplata er 50 cm frå auga. Han dreier relaskopet i ein full sirkel, og tel kor mange tre som fell inn i relaskopet. Kvart tre som fyller relaskopet, vil representere ei grunnflate på 1 m²/ha.
Ved hjelp av tabellar kan observatøren rekne grunnflatesummen om til bestandsvolum.
Det er òg utvikla prismerelaskop og speglrelaskop, som byggjer på same statistiske teori, men som verkar på ein annan måte.
Feilkjelder
Det er fleire teoretiske og praktiske feilkjelder ved bruk av realskop. Dei viktigaste er:
Hardanger Sunnhordlandske Dampskipsselskap
Hardanger Sunnhordlandske Dampskipsselskap ASA (forkorta HSD ASA) er eit tidlegare transportkonsern med hovudkontor i Bergen. I 2006 vart HSD slege saman med Gaia Trafikk til selskapet Tide.
Selskapet var delt opp i tre dotterselskap:
HSD Buss dreiv rute- og turkøyring med buss i Hordaland og deltok òg i fleire ekspressbussruter i samarbeid med andre selskap. Selskapet hadde 630 bussar og frakta i 2003 15 mill passasjerar.
(HSD Transport dreiv godstransport med ruter over heile landet, og hadde eit internasjonalt tilbod gjennom samarbeid med Frans Maas Norge AS. HSD Transport blei eige aksjeselskap frå 1. januar 2001, og hadde om lag 130 tilsette. Posten overtok selskapet i 2005 og arbeider med å samordne aktiviteten med sine andre datterselskap, Nor-Cargo og Nettlast)
HSD var ein del omtala i media dei siste åra, særleg etter Sleipner-forliset den 26. november 1999, der M/S «Sleipner» gjekk på grunn og sokk ved skjeret Stora Blokso utanfor Ryvarden, med tap av 16 menneskeliv.
Hausten 2005 blei det lansert planar om ein fusjon mellom HSD og busslaget Gaia Trafikk. Fusjonen måtte godkjennast av bystyret i Bergen, fordi Bergen Kommune er største aksjonær i Gaia Trafikk. I juni 2006 godkjente fleirtalet i bystyret fusjonsplanane, men med merknader om kommunen sin sendemann berre skulle røyste for fusjonen om styreleiaren i det fusjonerte selskapet var ei kvinne. Samstundes vedtok bystyret samrøystes å anmode kommunen om å arbeide for at nynorsk skulle vere forretningsspråk i det nye selskapet. 3. november 2006 vart selskapet skipa, og fekk namnet Tide.
Peterskyrkja
Peterskyrkja (latin Basilica Sancti Petri) er eit kyrkjebygg som ligg i Vatikanet i Roma og er hovudkyrkja i katolisismen. Peterskyrkja er oppkalla etter apostelen Peter som leid martyrdøden omkring år 64, og som skal ha vorten gravlagd på denne staden. Confessio, det nedsenka rommet framom høgaltaret, er konstruert av Carlo Maderno for å halde direkte kontakt med Peters grav. I kuppelen på Peterskyrkja er innskrive eit sitat frå Matteusevangeliet (16. kap., 18-19) på latin: Tu es Petrus et super hanc petram aedificabo ecclesiam meam et tibi dabo claves regni caelorum ('Du er Peter, og på dette fjellet vil eg byggja mi kyrkje. Eg vil gje deg nyklane til himmelriket'). Peterskyrkja er ei av fire patriarkalbasilikaer i Roma.
Skildring
Peterskyrkja var utan tvil verdas største kyrkje frå ho stod ferdig i 1626 og fram til 1989. Katedralen er 132,5 meter høg og har eit innvendig flatemål på 15160 m². I teorien kan 60 000 menneske vere inne i kyrkja på same tid. Langskipet er 187 m langt og 27,5 m breitt. Tverrskipet har ei breidd på 138 m.
Inne i kyrkja finst 800 søyler, samt 390 store skulpturar som er framstilte av travertin, marmor eller bronse. Kyrkja har 45 altar.
Ved inngangen til kyrkja frå forhallen kjem ein til ei bronsedør teikna av arkitekten Filarete på 1400-talet. Den heilage døra (italiensk Porta santa) som ligg ved sidan av hovudinngangen vert berre opna i jubelår då pilegrimar går gjennom ho. Jubelår vert feira kvart 25. år med tanke på at dei truande skal få tilgjeving, samt kvart femtiande år då ein held høgtid til minne om Jesu død. I samsvar med tradisjonen bankar paven då på døra med ein bronsehammar, ho vert opplåst og er open til årets slutt.
I kvar av dei fire hovudsøylene som den store kuppelen kviler på, finst ein nisje. I desse nisjane står 4,5 m høge helgenskulpturar som førestiller Veronika, Helena, Longinus og Andreas. Desse figurane viser til relikviar som har vore under forvaring i Peterskyrkja; Veronikas sveitteduk, ein bit av den heilage krossen, den heilage lansen og Andreas sitt hovud (sidan 1964 i Patras).
I kyrkja finn ein høgaltaret laga av Giovanni Lorenzo Bernini, berre paven får feire messe ved dette. Og så Michelangelos meisterverk, skulpturen Pietà (1499), som førestiller jomfru Maria med den døde Jesus på sitt kne. Inne i kyrkja finst nokre pavegraver. Ei tidlegare svensk dronning, Kristina, ligg gravlagd under Peterskyrkja.
Kuppelen består av to sjikt og er den største frittberande bygningen av teglstein i verda. Han har ein diameter på 42,34 m og vert halden oppe av fire femkanta søyler med ein omkrins på cirka 24 m. Til gesimsen på kuppelen går 510 trappetrinn. Frå gesimsen har ein utsikt over Vatikanet og det meste av Roma by.
Byggehistorie
Kyrkja vart påbyrja i 1506 og innvigd 120 år seinare. Fleire kjende arkitektar har sett sitt stempel på kyrkja: Bramante, Rafael og Michelangelo. Størst innverknad fekk Carlo Maderno då han teikna langskipet og fasaden tidleg på 1600-talet.
Sukhodolskoje
Sukhodolskoje (russisk Суходольское озеро, finsk Suvanto) er in stor innsjø på Det karelske neset i Priozersk distrikt i Leningrad oblast i Russland. Han høyrer til nedslagsfeltet til Vuoksi og renn ut gjennom Burnaja.
Opphavleg rann vatnet frå Sukhodolskoje roleg ut i Vuoksi gjennom ei elv ved Kiviniemi. I 1818 vart det grave ein kanal under ein vårflaum frå Sukhodolskoje til Ladoga og dette skapte Burnaja. Ho starta å drenere Sukhodolskoje og vassnivået i innsjøen fall 7 m. Kiviniemi turka ut. I 1857 vart det grave ein kanal i Kiviniemi, men straumen snudde og rann andre vegen, skapte stryk og gjorde at det ikkje var mogeleg med transport på ho.
Goodbye Blue Sky
«Goodbye Blue Sky» er ein song av det britiske bandet Pink Floyd laga av Roger Waters. Songen vart gjeven ut på albumet deira The Wall i 1979.
Komposisjon
Songen er forholdsvis roleg, men tonen endrar seg fleire gonger gjennom songen. I introduksjonen kan ein høyre ei uskuldig barnestemme som seier «Look, mummy, there's an aeroplane up in the sky!». Denne delen av songen er roleg, men vert brått meir skummel. Kort etter denne endringa startar tekstpartia. Songen har visse likskapstrekk med songen «Grantchester Meadows» frå Ummagumma.
Filmversjonen
I filmversjonen er denne delen animert av Gerald Scarfe. Den viser ei due som eksploderer til ei nazistisk ørn, som grip jorda og etterlater eit spor av blod. Ho glir over England og dannar ein krigsherre som spyr ut fly. Ein kan sjå nakne personar med gassmasker som gøymer seg frå faren («the frightened ones») og eit engelsk flagg som vert omforma til ein blodig kross. Dette er ein av dei mest dramatiske animasjonssekvensane i filmen. I motsetnad til albumet, kjem denne sekvensen etter «When the Tigers Broke Free», del 2.
Medverkande
Personell per Fitch og Mahon.
Sommar-OL 1992
Sommar-OL 1992 vart halde i Barcelona i Catalonia, Spania. Samveldet av uavhengige statar vart beste lag. Noreg tok to gullmedaljar, fire sølv og ein bronse.
Bombeattentat
I taket på arenaen Palau Sant Jordi vart det funne ei bombe nokre dagar før OL starta. Bomba vart destruert like etter ho vart funnen. Det var truleg ei gruppe med tilknyting til ETA som hadde plassert bomba på arenaen.
Opningsseremoni
Under opningsseremonien vart ei brennande pil skoten opp i ei gryte for å tenne den olympiske elden. Elden vart ikkje påtent av pila, men ved at nokon trykkja på ein knapp.
Norske resultat
Linda Andersen blei den første norske kvinna som vann gull i eit sommar-OL. Det skjedde i segling, i klassen europajolle. Jon Rønningen vann gull i bryting. Norske utøvarar tok også fire sølv- og ein bronsemedalje.
Vibeke Stjern
Vibeke Stjern er ein norsk lokalpolitikar frå Arbeidarpartiet og ordførar i Åfjord kommune frå 2007. Ho var vararepresentant til Stortinget for perioden 2009-2013.
Søren Rasmussen
Søren Rasmussen var ein embetsmann og stortingsmann.
Rasmussen var fødd i Bergen, faren hans var i si tid politimeister og byfut i byen. Han vart student frå Kristiansand i 1787. Ti år seinare vart han overlærar ved katedralskulen i Kristiania. I 1809 deltok han i stiftinga av Selskabet for Norges Vel, styremedlem dei fem fyrste åra selskapet var i drift.
I 1813 vart han tilsett som professor i matematikk ved universitetet i Kristiania. Samstundes førelas han i faget fysikk. Perioden 1825-38 var han zahlkasserar.
Rasmussen var 1. representant for Kristiania på Stortinget 1815-16. Han var då medlem av Lagtinget og av fjorten komitear. Mellom anna var han formann i komiteen om universitetsfundasen og i komiteen om kjøpstadskatten. Som medlem av Lagtinget var han med i riksretten 1815-16.
Andre påskedag
Andre påskedag er ein heilagdag som fell på mandagen etter påskedagen.
Religiøse tradisjonar
I kyrkja vert det preika over evangelietekstar som fortel om at bodskapen om Jesu oppstode byrja å spreie seg blant folket. I første tekstrekka i Den norske kyrkja er preiketeksten henta frå evangeliet etter Lukas, og handlar om Emmausvandrarane, i andre tekstrekka er preiketeksten frå evangeliet etter Johannes, og handlar om at Jesus etter oppstoda syner seg for Maria Magdalena. Påska er ei kyrkjeleg festtid, med kvit som liturgisk farge.
I katolske område er det vanleg å spreia vatn som er blitt signa på påskedagen over mat, bygningar og i nokre tradisjonar også folk.
Innan ortodoks kristendom og orientalske katolske kyrkjer er andre påskedag del av den «lysande veka», der kvar dag er prega av feiring som kan omfatta utandørs prosesjonar. Dersom festdagen for ein viktig helgen eller vernehelgenen til kyrkja fell til den stille veka eller påskedag blir feiringa lagt til påskemåndag.
Sekulære tradisjonar
Påskemåndag kan vera ein dag for utflukter, piknikar, eggrulling og idrettsarrangement.
I Aust- og Sentral-Europa er det ein utbreidd tradisjon for gutar å dynka jenter med vatn og slå dei med ris eller piskar av pynta greiner. Deretter kan dei få egg i gåve. Dagen blir kalla Śmigus-dyngus eller lany poniedziałek, 'våt-mandag' på polsk. Ein annan polsk skikk er Siuda Baba, der utkledde unggutar vitjar hus, syng, tek sot i ansiktet til jenter, og tek imot gåver.
I Australia er det vanleg å halda ulike idrettstilstellingar på påskemåndagen, som hesteløpet Oakbank Easter Racing Carnival i Sør-Australia, segling- og fjelløpet Australian Three Peaks Race i Tasmania og sprintløpet Stawell Gift i Victoria.
I Egypt feirar både kristne og muslimar tradisjonelt Sham El Nessim, 'å lukta vinden', med måla egg, utandørs måltid og fesikh (tørka fisk).
I Republikken Irland blir andre påskedag markert til minne om dei som døydde under Påskeopprøret i 1916. Fram til 1966 blei det halde eit opptog med veteranar frå opprøret forbi Hovudpostkontoret i Dublin, der opprørarane hadde forskansa seg, og erklæringa om opprettinga av den irske republikken blei lesen opp att.
I Noreg er andre påskedag òg avslutninga på påskeferien, slik at dagen blant mange vert forbunden med overfylte tog og bilkøar på vegane.
I Tyskland blir det halde ulike eggløp (Eierlauf), til dømes løp for barn der dei spring medan dei balanserer egg eller poteter på ei skei, eller løp ned bakkar der menn konkurrerer mot rullande egg.
I USA kan ein halda ulike idrettsarrangement og eggrullingsløp på påskemandagen. I område som har hatt høg polsk innvandring er det vanleg å feira «Dyngus Day», som i Buffalo i New York og fleire stader i Indiana.
Kazuyuki Takahashi
Kazuyuki Takahashi er ein tidlegare japansk fotballspelar.
Han spela for klubben Bellmare Hiratsuka.
Svitavy
Svitavy (tysk Zwittau) er ein by i Tsjekkia, som ligg i regionen Pardubice. Han har om lag 17 000 innbyggjarar.
Historie
Byen vart grunnlagd rundt 1150 då munkar sette opp ei kyrkje her og det voks opp ein landsby rundt kyrkja. Eit hundreår seinare flytta tysktalande nybyggjarar til området. Frå 1256 var Svitavy underlagd biskopane av Olomouc. Byen har vorte øydelagd to gonger, under trettiårskrigen vart byen rasert, og i 1781 førte eit uhell til at byen brann til grunnen. I 1866 vart det arrangert våpenkvile under den austerriksk-prøyssiske krigen her.
I 1930 var 88,4 % av innbyggjarane i byen tyskarar, men etter den andre verdskrigen vart tyskarane drive bort.
Love Letters from Elvis
Love Letters from Elvis er eit studioalbum av Elvis Presley, gjeve ut i 1971.
Albumet bestod av overskotsmateriale frå den lange innspelinga til Presley i juni 1970 i Nashville. Dei fleste av dei andre 35 songane som vart spelte inn under denne innspelinga vart kome ut i 1970 på albuma That's the Way It Is og Elvis Country (I'm 10,000 Years Old). RCA Records ønskte å skrive ut eit tredje album frå desse innspelingane, og fekk produsenten Felton Jarvis til må mikse, overdubbe og setje saman dei attverande songane. Albumet fekk dårleg kritikk då det kom ut og nådde ikkje topp 20 på Billboard-lista, men klarte å nå 12. plassen på countryalbumlista i USA og sjuandeplassen på den britiske albumlista.
Jablunkovpasset
Jablunkovpasset (tsjekkisk Jablunkovský průsmyk, polsk Przełęcz Jabłonkowska) er ein fjellovergang i Beskidane, med ei høgd på opp til 553 meter over havet. Det ligg i Tsjekkia, nær grensa til Polen og Slovakia.
Love Letters from Elvis
Tittelsporet var ein av få hittar som Presley spelte inn på nytt i studio. Den originale versjonen av «Love Letters» var blitt gjeven ut på singel i 1966. «Got My Mojo Working» vart korta ned frå ein jam. Presley sin versjon inneheld tekst frå «Hands Off», ein song frå 1955 av Frankie Castro.
Tre songar på albumet vart gjevne ut på singlar. Singelen «Life / Only Believe» kom ut i mars 1971 og nådde berre 53. plassen på singellista. Dette var den lågaste plasseringa til Presley sidan «Almost in Love» nådde 95. plassen seint i 1968. «Heart of Rome» vart gjeven ut som B-sida til singelen «I'm Leavin'» i august 1971 og nådde 23. plassen i Storbritannia og 83. plassen i Australia.
Jablunkovpasset
Fjellovergangen skil Dei moravisk-schlesiske Beskidane frå Dei schlesiske Beskidane. Han er ein av dei viktigaste transportrutene i Vest-Karpatane. Europaveg 75 frå Žilina til Těšín går gjennom passet, tillegg til jernbanelinja Košice-Bohumín. Han var òg ein viktig veg i mellomalderen, og knytte øvre Ungarn til Schlesien, eller nærare sagt Cieszyn Schlesien.
Arkeologiske funn viser at det gjekk veg gjennom passet lenge før mellomalderen. Reisande karavaner vart ofte angripe av røvarar, så enkelte festningsverk vart bygd ved dagens Mosty u Jablunkova. Arkeologar meiner dei vart bygd på 1200-talet. Handelsruta vart stadig viktigare og i 1529 vart det bygd nye festningsverk i frykt for åtak frå tyrkarane. Festninga spelte ei viktig rolle under trettiårskrigen. Etter krigen vart festninga renovert og det vart bygd ei ny og større festning i nærleiken av Elżbieta Lukrecja, hertuginna av Cieszyn. Etter kvart det ein permanent garnison her. Festningsverka vart renovert siste gong i 1808. Etter den tid fall festninga frå kvarandre og dei lokale innbyggjarane nytta delar av byggmateriala til andre bygg.
Landsbyen Mosty u Jablunkova ligg i fjellovergangen.
Ole Bjarne Østby
Ole Bjarne Østby er ein norsk lokalpolitikar frå Senterpartiet som var ordførar i Tydal kommune frå 2015 til 2019.
1047
1047 (romartal MXLVII) var eit normalår som byrja på ein torsdag etter den julianske kalenderen.
Eurovision Song Contest 2002
Eurovision Song Contest 2002 (ESC 2002) var den 47. Eurovision Song Contest og gjekk av stabelen 25. mai 2002 i Saku Suurhall Arena i Tallinn i Estland. Programleiarane var Annely Peebo og Marko Matvere.
Estland var det første blant dei tidlegare austblokk-landa til å arrangere Eurovision Song Contest. Det var lenge stor uro for at landet ikkje ville ha råd til å arrangere konkurransen, men denne svann hen då stor innsats til slutt sikra arrangementet. Temaet rundt dette årets Eurovision Song Contest var Eventyr, noko som kom til uttrykk i dei såkalla postkorta som vart vist mellom songane. Konkurransen vart vunne av Marie N frå Latvia med songen I Wanna. Noreg deltok ikkje i konkurransen dette året på grunn av den dårlege plasseringa i konkurransen året før.
Opphavleg var det meint at 22 deltakarland skulle få konkurrere; dei 15 beste frå fjoråret pluss dei sju landa som hadde vorte ekskludert frå 2001-utgåva på grunn av dei gjennomsnittleg låge poenga deira frå dei siste fem åra. Seinare auka den europeiske kringkastingsunionen deltakartalet til 24 då dei gav Israel og Portugal høve til å delta. Portugal avstod og vart erstatta av vinnarlandet Latvia.
Dette årets utgåve prova kor uforutsigbar konkurransen var, då få kunne ha gjetta på førehand at konkurransen skulle bli eit reint løp mellom Malta og Latvia. Storbritannia gjorde suksess med Jessica Garlicks bidrag Come Back, som enda på delt tredjeplass med Estland. Tyskland deltok med songarinna Corinna May som hadde vore blind sidan fødselen, Hellas sine deltakarar stilte i romdrakter og Slovenia sende tre menn kledd som kvinnelege flyvertinner.
12 poeng
Under er lista over landa som fekk 12 poeng.
Fylkesveg 6846
Fylkesveg 6846 går mellom Hellem og Tinnbru i Levanger kommune. Vegen er 4,7 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 102 i Nord-Trøndelag.
Just Henrik Ely
Just Henrik Ely var ein offiser og eidsvollsmann.
Ely var fødd i Stavanger, som son av ein offiser og seinare tollar. Han vart korporal tolv år gammal, furer to år etter, og etter nye to år vart han i 1776 sersjant. I 1782 vart han sekondløytnant ved det vesterlenske infanteriregiment, forfremja til premierløytnant i 1786. År 1800 vart han kaptein for regimentet. I 1811 vart han major, fekk vartpengar frå 1818.
I 1814 budde Ely og kona i Kongens gate 66 i Kristiansand, huset hadde han kjøpt tre år tidlegare. Han budde her fram til han døydde i 1824. Huset gjekk tapt i bybrannen i 1892.
Masanori Chiba
Han spela for klubben Bellmare Hiratsuka.
NM i sykling 1983 på landeveg
Noregsmeisterskapen i landevegssykling 1983 for menn vart avvikla i Halden sundag 10. juli 1983.
Menn, 180 km
<br style="clear:both;" />
Noregsmeisterskapen i landevegssykling 1983 for kvinner vart avvikla i Askim laurdag 9. juli 1983.
Kvinner, 80 km
<br style="clear:both;" />
Empty Spaces
Empty Spaces er ein song av det britiske bandet Pink Floyd laga av Roger Waters. Songen vart gjeven ut på albumet The Wall i 1979.
Komposisjon
Songen er berre litt meir enn 2 minutt lang, men har ein introduksjon som varer om lag halvparten av songen. Han byggjer seg gradvis opp med meir og meir volum, og like før vokalen byrjar kan ein høyre ei gøymd melding, som er spela inn baklengs. Songen endar brått og går direkte inn i neste spor «Young Lust». På grunn av dette vert desse to songane ofte spelt i lag på radio.
Plott
Som dei andre songane på The Wall fortel «Empty Spaces» ein del av historia til hovudrolla Pink. Pink er no vaksen og gift, men han og kona har problem med forholdet sitt, sidan han stort sett er fjern. Dette kjem av at han no har bygd ein god del av muren rundt seg.
Andre versjonar
Både i filmutgåva og på konsertalbumet Is There Anybody Out There? The Wall Live 1980-81 vert ein lengre versjon av songen kalla «What Shall We Do Now?» brukt i staden for.
Gøymd melding
Like før tekstpartiet i songen kan ein høyre ei gøymd melding, og ein kan berre høyre ho i den venstre kanalen av songen. Meldinga er spelt inn baklengs og seier:
Medverkande
med:
Stabat Mater
«Stabat matar dolorosa» ('Stod der mora, fylt av smerte') er ein katolsk hymne frå 1200-talet, skriven på latin i Italia. Teksten, som skildrar lidingane til Maria under krossfestinga av sonen Jesus Kristus, vart tidlegare tilskriven Jacopone da Todi, men i dag blir Bonaventura rekna som den mest sannsynlege forfattaren.
Stabat matar er vorte tonesett av mange komponistar, av dei Joseph Haydn, Antonín Dvořák, Antonio Vivaldi, Gioacchino Rossini, Giovanni Battista Pergolesi, Giuseppe Verdi, Charles Gounod, Krzysztof Penderecki, Francis Poulenc, Karol Szymanowski, Alessandro Scarlatti og Arvo Pärt.
Hymnen er vorte eit fast innslag i den katolske liturgien. Stabat matar blir ofte framført 15. september, som i den katolske kyrkja er ein minnedag for Jomfru Marias smerte (Beata Maria Virgo Perdolens), og dessutan på fredag før palmesøndag.
Den mindre kjende «Stabat matar speciosa» uttrykker Jomfru Maria si glede ved Jesu' fødsel.
Nore på Irland
Nore (irsk An Fheoir eller Abhainn na Feoire) er ei av dei tre søsterelvane som renn ut i sjøen ved Waterford Harbour i Republikken Irland. Ho er 140 km og er kjend for det gode fiske etter laks og aure. Nore har sitt utspring på austsida av Devil's Bit Mountain i County Tipperary og renn søraustover gjennom County Laois og County Kilkenny før ho renn saman med Barrow like nord for New Ross. Eøva renn så nær Durrow i County Laois så gjennom Ballyragget, Kilkenny og landsbyane Bennettsbridge og Thomastown. Lenger sør dannar ho ein vakker V-dal, særleg nær landsbyen Inistiogue, der tidvassgrensa går. Dei største sideelvane til Nore er Dinin, Breagagh ved Kilkenny, King's River, Little Arrigle og Black Water.
Hjelperakett
Ein hjelperakett er ein rakett som vert nytta i byrjinga av ein rakettoppskytning. Hjelperaketttar er gjerne kopla til bereraketten. Føremålet med hjelperaketten er få ekstra fart i første delen av oppskytinga. Når hjelperakettane går tom for drivstoff, koplast dei frå bereraketten, så den slepp å dra med på unødvendig ekstravekt. Det amerikanske romferjesystemet nyttar to hjelperakettar, medan den sovjetiske Buran-Energija-programmet hadde heile fire hjelperakettar.
Kågen
Kågen (samisk Gávvir) er ei øy i Skjervøy kommune i Troms. Øya ligg vest for Skjervøya og sør for Arnøya og Laukøya. Kågen har eit areal på 85,7 km², og det høgaste punktet på øya er Store Kågtinden på 1228 moh.
Giovanni Battista Pergolesi
Giovanni Battista Pergolesi eller Pergolese var ein italiensk komponist som i det korte livet sitt rakk å komponere ei rekkje operaer, kyrkjemusikalske verk, og dessutan ein kjend Stabat mater.
Biografi
Familienamnet til Pergolesi var Draghi, bestefaren Francesco kom frå Pergola. Han fekk den første musikkundervisninga si av Francesco Santi, kapellmeister ved domkyrkja i heimbyen Jesi. I 1722 byrja han å studere ved Conservatorio de Poveri di Gesù Cristo i Napoli. Dei viktigaste lærarane hans var Gaetano Greco og Francesco Durante. Ein meiner at han avslutta studietida si sommaren 1731 med ei oppføring av kantaten La conversione di San Guglielmo d'Aquitania i klostret San Agnello.
Kågen
Kågen er knytt til Skjervøya og kommunesenteret Skjervøy med Skattørsundet bru. I sør er Kågen knytt til fastlandet med Maursundtunnelen. Frå Storstein nordaust på Kågen går det ferje til Nikkeby på Laukøya og Lauksundskaret på Arnøya.
Giovanni Battista Pergolesi
Biografi
Like etterpå fekk Pergolesi i oppdrag å skrive operaen Salustia til opninga av karnevalstida ved Teatro San Bartolomeo. Kastraten Nicolino (Niccolò Grimaldi) var tiltenkt hovudrolla, men han vart sjuk og døydde under prøvetida. Dermed vart premieren utsett, og viste seg til slutt å bli mislukka. Same år vart Pergolesi kapellmeister hos fyrsten Ferdinando Colonna Stigliano.
Oppføringa av den komiske operaen Lo frate innamorato 28. september 1732 i Teatro de Fiorentini vart derimot ein langvarig suksess. 29.november same år skaka eit øydeleggjande jordskjelv Napoli, og leiarane til byen vedteke å halde ei årleg bønnegudsteneste i kyrkja Santa Maria della Stella kvar 31. desember. Messe i D-dur og det meste av vesperkomposisjonane til Pergolesi vart truleg skrive for dette høvet. Til fødselsdagen til keisarinna 28. august 1733 skreiv han operaen Il prigionier superbo. Operaen inneheld det komiske mellomspelet La serva padrona, som snart vart spelt over alt og vart det første repertoarstykket i musikkteateret.
10. mai 1734 følgde Pergolesi Stigliano til Roma kor ein slektning av fyrsten, hertug Maddaloni Carafa, utnemnde Pergolesi til kapellmeisteren sin. På oppdrag av hertugen skreiv Pergolesi det dobbeltkorige Messe i F-dur som vart oppført 16. mai 1734 i kyrkja San Lorenzo i Lucina.
Tilbake i Napoli vart den nye operaen hans Adriano in Siria oppført i Teatro San Bartolomeo i høve fødselsdagen til den spanske dronninga 25. oktober 1734. Pergolesi måtte spesialskrive hovudrolla for stjernekastraten Caffarelli (Gaetano Majorano) som song seg til ein stor suksess medan operaen som såleis fall gjennom. Pergolesi fekk eit nytt oppdrag på operaen L'Olimpiade som hadde premiere januar 1735 i det romerske Teatro Tordinona. Ifølgje samtidige forteljingar støytte operaen på motstand, ein misnøgd tilskodar skal ha kasta ein appelsin i hovudet på komponisten
Hausten 1735 fekk Pergolesi endeleg ein stor suksess med operaen Il Flaminio som vart oppført i Teatro de Fiorentini i Napoli. Ein merknad i librettoen vert forstått slik at han på førehand var vorte utnemnd som organist i det kongelege kapellet i Napoli. Medan han arbeidde på kantaten Il tempo felice til fyrsten Raimondo di San Severo sitt bryllaup i desember 1735 vart han sjuk og måtte avbryte arbeidet. Pergolesi reiste til badestaden Pozzuoli ved Napoli for å kome seg igjen. Der skreiv han, truleg på oppdag frå Confraternità de Cavalieri di S. Luigi di Palazzo, det som skulle bli den siste komposisjonen han fullførte, den kjende Stabat Matar. Pergolesi døydde av tuberkulose den 16. mars 1736 og vart bisett dagen etter i Fransiskanarklostret i Pozzuoli.
Ettermæle
I dei fem åra som vart Pergolesi forunnt etter han forlét konservatoriet skapte han ei samling verk som har halde ettertida oppteken som ingen annan komponist i Italia på 1700-talet (bortsett frå Vivaldi). På same måte som for Mozart gav den tidlege døden til Pergolesi høve til ei svermerisk dyrking og sentimental genierklæring som kasta ein slik skugge at den historiske personen nærast forsvann. I tillegg freista mange forleggarar å utnytte det raskt stigande ryet til Pergolesi etter han døydde til å tene ein ekstra slant ved å utgje verk av mindre kjende komponistar under namnet hans. Lista over verk som feilaktig er vorte tilskriven Pergolesi er like lang som den over dei autentiske komposisjonane hans.
Askvoll og Holmedal Idrettslag
Askvoll og Holmedal Idrettslag (AHIL) er eit idrettslag frå Askvoll og Holmedal i Askvoll kommune i Sogn og Fjordane. Dette idrettslaget vart danna då idrettslaga i Askvoll og Holmedal slo seg saman i 1997.
Fylkesveg 6848
Fylkesveg 6848 går mellom Finnmarka og Nes i Levanger kommune. Vegen er 3,9 km lang.
Sodd
Sodd er ein norsk matrett frå Trøndelag. Retten minner om ei suppe og hovudingrediensane er kjøt (gjerne frå sau) og ofte kjøtbollar (frå farse) koka i kraft, tilsett gulrotbitar eller -skiver. Til sodden blir det servert potet, som er koka for seg og blir blanda i til slutt.
Fylkesveg 6848
Før Trøndelag fylke vart oppretta 1. januar 2018 var vegen kjennetegna som Fylkesveg 103 i Nord-Trøndelag.
Sodd
Sodd er ein hovudrett og blir rekna som festmat, til dømes til brudlaup, dåp eller konfirmasjon.
Sodd finst i fleire lokale variantar i Trøndelag. Mellom desse er: